***Διεύθυνση Τεχνικών Υπηρεσιών ΑΘΗΝΑ 26/07/2016***

***Τμήμα Καθαριότητας***

***Τηλ. 210 3707193***

***Fax 210 3707247***

**Τεχνικές προδιαγραφές και ετήσιες ποσότητες προϊόντων**

1. **Χειροπετσέτες**

Ρολά χειροπετσετών ΑΑΑ΄ ποιότητας, λευκασμένου χημικού πολτού από 100% καθαρή χαρτομάζα, χωρίς χημικά πρόσθετα και απαγορευμένες χημικές ουσίες π.χ. οπτικά λευκαντικά.

Το πλάτος του ρολού θα πρέπει να είναι 20 εκατοστά.

Προτεινόμενο βάρος ρολού 800gr. έως 1000gr.

Ενδεικτικό ειδικό βάρος χαρτιού για χειροπετσέτες 45gr/ m2

Ποσότητα προμήθειας **10.000** ρολά.

1. **Υγρό σαπούνι χεριών (αφρός)**

Υγρό σαπούνι χεριών αρωματισμένο, για δοσομετρητή που παράγει αφρό.

Ποσότητα προμήθειας **2.500** λίτρα

1. **Χαρτί υγείας**

Χαρτί υγείας 500gr λευκό υδατοδιαλυτό, 100% καθαρή χαρτομάζα, χωρίς χημικά πρόσθετα και απαγορευμένες λευκαντικές ουσίες π.χ. οπτικά λευκαντικά, διπλού φύλλου.

Ενδεικτικό ειδικό βάρος χαρτιού υγείας 25gr/m2

Ποσότητα προμήθειας **10.000** ρολά

1. **Χαρτί υγείας μικρό**

Χαρτί υγείας 200gr λευκό υδατοδιαλυτό, 100% καθαρή χαρτομάζα, χωρίς χημικά πρόσθετα και απαγορευμένες λευκαντικές ουσίες π.χ. οπτικά λευκαντικά, διπλού φύλλου.

Ενδεικτικό ειδικό βάρος χαρτιού υγείας 25gr/m2

Ποσότητα προμήθειας **3000** ρολά.

1. **Τεχνικός Εξοπλισμός**

.

Οι συσκευές χειροπετσετών που θα διατεθούν θα πρέπει να είναι αυτόματης διάθεσης υλικού.

Οι συσκευές υγρού σαπουνιού χεριών θα πρέπει να παρέχουν αφρό με χειροκίνητο δοσομετρητή.

Οι συσκευές χαρτιού υγείας θα πρέπει να είναι κατάλληλες για ρολά 500gr χωρίς ηλεκτρικό μηχανισμό.

Οι θέσεις οι οποίες απαιτούνται για όλα τα κτίρια της Βουλής έχουν ως εξής:

Θέσεις χειροπετσετών **266**

Θέσεις σαπουνοθηκών **360**

Θέσεις για χαρτί υγείας **350**

Θέσεις για χαρτί υγείας μικρό **85**

Όλες οι παραπάνω θέσεις εκτός από τις θέσεις για το μικρό χαρτί υγείας, θα καλυφθούν με το σύστημα χρησιδάνειας συσκευής.

**ΓΕΝΙΚΟΙ ΟΡΟΙ**

1. Όλοι οι ενδιαφερόμενοι θα πρέπει να επισκεφθούν τους χώρους προκειμένου να λάβουν γνώση του αντικειμένου των εργασιών και των ειδικών συνθηκών του έργου.
2. Ο ανάδοχος θα είναι υπεύθυνος για τον πλήρη συντονισμό όλων των φάσεων των εργασιών που πρέπει να εκτελεστούν.
3. Για λόγους ασφαλείας ο ανάδοχος υποχρεούται, όπως ενημερώνει την αρμόδια διεύθυνση της Βουλής σχετικά με τα ονοματεπώνυμα και τους αριθμούς ταυτότητας των προσώπων (προσωπικού, συνεργατών, βοηθών εκπλήρωσης) που θα χρησιμοποιήσει κατά την εκτέλεση του έργου, ώστε να εκδίδονται οι σχετικές άδειες εισόδου.
4. Η Βουλή έχει το δικαίωμα να απαιτεί οποτεδήποτε από τον ανάδοχο, την αντικατάσταση οποιοδήποτε προσώπου από τα προαναφερόμενα θεωρεί κατά την κρίση της ακατάλληλο.
5. Ο ανάδοχος υποχρεούται να τηρεί απαρεγκλίτως και να εφαρμόζει όλες τις διατάξεις της εργατικής νομοθεσίας. Ειδικότερα, υποχρεούται στην καταβολή των νόμιμων αποδοχών του προσωπικού που απασχολεί, οι οποίες σε καμία περίπτωση δεν μπορεί να είναι κατώτερες των προβλεπόμενων από την οικεία κλαδική Σ.Σ.Ε., στην τήρηση του νόμιμου ωραρίου, στην ασφαλιστική κάλυψη, στους όρους υγιεινής και ασφάλειας των εργαζομένων (χρήση Μ.Α.Π.) κλπ.. Σε περίπτωση που θα διαπιστωθεί παράβαση των ανωτέρω, θα καταγγέλλεται η σύμβαση με την ανάδοχο εταιρεία.
6. Ο ανάδοχος είναι αποκλειστικά υπεύθυνος και υπόχρεος για την ασφάλιση όλων όσων απασχοληθούν κατά την εκτέλεση του αντικειμένου της παρούσας, καθώς και για την καταβολή ασφαλιστικών εισφορών εργοδότου και ασφαλισμένων στο Ι.Κ.Α. ή σε οποιοδήποτε άλλο κατά το νόμο ασφαλιστικό φορέα κύριας ή επικουρικής ασφάλισης. Σε περίπτωση που από οποιοδήποτε ασφαλιστικό φορέα επιβληθεί σε βάρος της Βουλής η καταβολή οποιασδήποτε ασφαλιστικής εισφοράς για το ανωτέρω έργο ο ανάδοχος υποχρεούται να καταβάλει σε αυτή το αντίστοιχο ποσό. Επισημαίνεται δε ότι τα άτομα που θα απασχολήσει ο ανάδοχος για την εκτέλεση του αντικειμένου της παρούσας θα έχουν νόμιμο δικαίωμα παραμονής και εργασίας στην Ελλάδα.
7. Ο ανάδοχος είναι ο μοναδικός υπεύθυνος και υπόχρεος για την αποζημίωση οποιουδήποτε, για κάθε φύσεως εργασία και είδους ζημιές, που τυχόν υποστεί από πράξεις ή παραλείψεις του ιδίου ή των προσώπων που θα χρησιμοποιήσει για την εκτέλεση του έργου. Στις περιπτώσεις αυτές, αν υποχρεωθεί η Βουλή να καταβάλει οποιαδήποτε αποζημίωση, ο ανάδοχος υποχρεούται να καταβάλει σε αυτήν το αντίστοιχο ποσό, συμπεριλαμβανομένων τυχόν τόκων και εξόδων. Η Βουλή δε φέρει καμία αστική ή άλλη ευθύνη έναντι του προσωπικού που θα απασχολεί για την εκτέλεση του έργου.
8. Ο ανάδοχος θα μεταφέρει όλα τα υλικά και τεχνικό εξοπλισμό κατάλληλα συσκευασμένα ώστε να αποφευχθούν ζημιές και παραμορφώσεις κατά τη μεταφορά. Κάθε υλικό υπόκειται στην έγκριση της επιτροπής παρακολούθησης και παραλαβής, που έχει το δικαίωμα απόρριψης οποιουδήποτε υλικού που η ποιότητα ή τα τεχνικά χαρακτηριστικά του κρίνονται μη ικανοποιητικά ή ανεπαρκή για την εκτέλεση της εγκατάστασης.
9. Όλα τα υλικά θα πρέπει να είναι φιλικά προς το περιβάλλον και να έχουν την έγκριση του Γενικού Χημείου του Κράτους.
10. Ο ανάδοχος υποχρεούται να παραδίδει τα υλικά στους υποδεικνυόμενους χώρους αποθήκευσης από την επιτροπή παραλαβής.
11. Ο μειοδότης-προμηθευτής θα παρέχει τα απαιτούμενα προϊόντα - είδη, σε χρονικό διάστημα δύο(2) ημερών από την έγγραφη ειδοποίησή του, τμηματικά και ανάλογα με τις εκάστοτε ανάγκες της Βουλής και σε συνεννόηση με το αρμόδιο τμήμα Καθαριότητας και την επιτροπή παραλαβής.
12. Η συντήρηση, η αποκατάσταση βλάβης, η αλλαγή των συσκευών όπου δεν αποκαθίσταται η βλάβη και τυχόν αλλαγές συσσωρευτών τους, θα γίνεται άμεσα εντός εικοσιτετράωρου (24ωρου) από την ειδοποίηση του αρμόδιου υπαλλήλου του Τμήματος Καθαριότητας και θα βαρύνει τον προμηθευτή.
13. Η πληρωμή του αναδόχου θα γίνεται με την 1)υποβολή της βεβαίωσης της αρμόδια επιτροπής παραλαβής και 2) με την προσκόμιση του σχετικού τιμολογίου.
14. Κατά την υπογραφή της Σύμβασης ο ανάδοχος θα προσκομίσει Εγγυητική Επιστολή Καλής Εκτέλεσης, ποσοστού πέντε επί τοις εκατό (5%) του ποσού της Συμβάσεως (χωρίς Φ.Π.Α.). Ως χρόνος εγγύησης ορίζεται το διάστημα των 25 μηνών από την υπογραφή της Σύμβασης.
15. Ο κάθε ενδιαφερόμενος δύναται να υποβάλει οικονομική προσφορά για ένα ή για περισσότερα είδη.
16. Σε περίπτωση που ο ανάδοχος δεν προσέλθει για να υπογράψει τη Σύμβαση εντός του οριζόμενου από την απόφαση ανάθεσης χρονικού διαστήματος, θα κηρύσσεται αυτομάτως έκπτωτος και θα υφίσταται όλες τις προβλεπόμενες νόμιμες κυρώσεις.
17. Οι ενδιαφερόμενοι θα καταθέσουν οικονομική προσφορά αναλυτικά για ένα ή για περισσότερα είδη και συνολικό κατά αποκοπή τίμημα. Ο μειοδότης θα ανακηρύσσεται ανά είδος. Ο Φ.Π.Α. θα βαρύνει τη Βουλή. Για την τελική επιλογή του προμηθευτή-των, κριτήριο είναι η πλέον συμφέρουσα τιμή από οικονομικής άποψης προσφοράς μόνο βάση τιμής (η χαμηλότερη τιμή) ανά είδος. Η διάρκεια της σύμβασης θα είναι για **δύο (2) έτη** από την ημέρα υπογραφής της σύμβασης, με δικαίωμα ανανέωσης ενός (1) έτους από τη Βουλή καθώς και δικαίωμα προαίρεσης έως 50% του συμβατικού αντικειμένου.
18. Οι συμμετέχοντες υποχρεούνται να υποβάλουν την οικονομική τους προσφορά στο υπόδειγμα έντυπο της Τεχνικής Υπηρεσίας, στο οποίο συμπεριλαμβάνεται η αποδοχή των όρων της παρούσας τεχνικής περιγραφής και ότι έχουν λάβει υπόψη τις συνθήκες του έργου. Η οικονομική προσφορά θα κατατεθεί σε κλειστό φάκελο στο υπόδειγμα έντυπο της Τεχνικής Υπηρεσίας, με πρωτότυπη υπογραφή και σφραγίδα.

**Ο Προϊστάμενος**

**Ιωάννης Βιδάκης**